Restituyan a 18 les hores lectives del profesoráu de los centros públicos de secundaria
#000004
SUATEA considera que la xornada de 20 hores llectives; impuesta pola Conseyería d’Educación al profesoráu de los centros públicos d’Educación Secundaria, Enseñances de Réxime Especial y de Persones Adultes; ta suponiendo un grave perxuiciu pal sistema públicu educativu en tolos sentíos.
#000006
En xunetu de 2012, la Conseyería d’Educación modificó la xornada d’esti profesoráu pa elevar, de 18 a 20, el númberu d’hores llectives, siguiendo’l mandáu del Gobiernu central. Al contrario que n’otres Comunidaes, que pa contrarrestar esti efectu, baxaron en 2 les hores complementaries, n’Asturies mantuviéronse les mesmes, xubiendo de 25 a 27 les hores de permanencia obligatoria nel centru
#000007
Anque n’aquel momentu la Conseyera d’Educación Ana González ampararóse na obligatoriedá de cumplir col Real Decreto-Llei 14/2012, de 20 d’abril, que pon midíes de retayu nel ámbitu educativu, SUATEA propunxo entós considerar como hores llectives les hores de guardia como taben faciendo n’otres CCAA.. Sicasí, la Conseyería refugó d’entrada ensin nengún argumentu creíble esta propuesta. Evidentemente, el motivu nun yera otru que l’económicu. Esa midida dexó a la Conseyería menguar la plantiya docente empiorando asina les condiciones llaborales del profesoráu, aumentando’l númberu de grupos y d’alumnáu al qu’atender y aforrándo-y al Gobierno millones d’euros.
#000008
Nesti escenariu, el profesoráu qu’imparte docencia nestes enseñances (ESO, Bachilleratu, FP, EOI, Centros d’Adultos, Escueles d’Arte, Conservatorios...) vese desbordáu pol desproporcionáu aumentu de la so xornada llectiva y d’actividaes complementaries. Daqué que, xunta la descomanada cantidá de xera burocrática y alministrativa que se-y foi imponiendo al profesoráu nos últimos tiempos, torga enforma la preparación de les clases y la ellaboración y evaluación de les actividaes que tien de facer l’alumnáu, asina como la propia formación del profesoráu.
#000009
D’otru llau, la midida contribuyó a aumentar la precariedá ente’l profesoráu que vio tresformaes cientos de places a xornada completa en medies xornaes, pesie a que, nesi periodu, hubo cientos de xubilaciones.
#000010
Pero’l dañu más importante sufriólu, ensin dulda, l’alumnáu d’esos niveles educativos que, por cuenta de la sobrecarga a que se ve sometíu’l profesoráu, nun puede ser atendíu con tola dedicación que sería deseable. Esta medría de la xornada llectiva traduzse nuna menor capacidá pa dar respuesta a toles dificultaes que l’alumnáu presenta nel so procesu d’aprendizaxe y una menor posibilidá d’atender a la diversidá y a les situaciones de dificultá de tou tipu que presenta cada vez más alumnáu.
#000011
Por too ello, SUATEA vese obligáu a esixir al nuevu gobiernu de Asturies y en particular a la nueva Conseyería d’Educación, que modifique l’actual normativa que regula la xornada llaboral del profesoráu p’afayala a les condiciones esistentes enantes de los retayos y de l’aplicación del RDL 14/2012 y qu’asina lo espeye nes Instrucciones d’Aniciu de Cursu. Nun ye aceptable qu’esta normativa siga a valir otru cursu más, polo qu’ha modificase agora que se ta planificando’l cursu 2015/16.
#000012
Tags 2014-15 acción sindical LOMCE
#000014
En Les Cuenques más del 70% de los conciertos nun son necesarios, marafúndiense más de 24 millones d'euros de los/les contribuyentes
#000017
Una xuba salarial que mos sigue aprobetayando
#000019
¿Quién firmó’l cese a los 3 años del personal interino?
#000020
- Descarga para redes en castellano
#000023
Poles 23h llectives. Ye de xusticia.
#000024